ОБЩИ УСЛОВИЯ

на игра “Томбола в Бизнес Център „Свобода” гр. София”

Посочените тук думи и изрази, когато се използват в текстовете на настоящите Общи условия, ще имат посоченото тук значение:

***Организатор***: под организатор се разбира лицето, което е осъществило реализацията на играта, регламентирана с настоящите Общи условия и е предоставило наградния фонд. В конкретния случай това е „Булсатком“ ЕАД, регистрирано в Агенция по вписванията, Търговски регистър под ЕИК 130408101, със седалище и адрес на управление гр. София, р-н Младост, ул. „Магнаурска школа”, No 15, ЗИТ, втори корпус, eт.3, с адрес за кореспонденция: гр. София, р-н Младост, ул. „Магнаурска школа”, No 15, ЗИТ, втори корпус, eт.4.

***Участник*** – това е всяко лице, физическо или юридическо, което се е съгласило и е приело настоящите Общи условия на играта и отговаря на изискванията за участие.

***Начало на играта***: 9:00 часа на 18.10.2017 г.

***Край на играта***: 20:00 часа на 31.10.2017 г.

***Срок на играта:*** *период от време, започващ от Началото на играта и приключващ в Края на играта.*

***Териториален*** ***обхват на Играта***: гр. София.

***Адрес на бизнес център „Свобода” :*** ж.к. Свобода, бул. Никола Жеков до блок 12, супермаркет СВА

***Томбола:***  игра, при която се разиграват всички попълнени и представени на Огранизатора талони за учатсие.

***Талон за участие***: емитирани от Организатора хартиени листовки, на едната страна на които има полета, в които участниците попълват определени инивидуализиращи ги данни.

***Услуги, предлагани от Организатора***: електронно-съобщителни услуги като, но не ограничаващо се до: цифрова телевизия до дома, достъп до интернет, мобилен интернет, фиксирани гласови услуги, пакети от услуги и други, така както са обявени от Организатора на интернет страницата му [www.bulsat.com](http://www.bulsat.com) , в търговските му центрове или по друг начин.

***Абонаментна такса***: размерът на уговореното в индивидуалния договор между съответното лице и Организатора възнаграждение за ползване на услугите, предлагани от Организатора и което възнаграждение следва да се заплати в срокове, посочени в индивидуалните договори или Общите условия към тях.

***Правила и механизъм на играта***

Чл.1. (1) Всеки Участник подал заявка за участие чрез попълване и връчване на представител на Организатора на хартиен талон за участие участва в провежданата томбола за разпределяне на наградния фонд.

(2) Връчването на представител на Организартора става като Участникът посети Бизнес център „Свобода” на Организатора и саморъчно постави хартиения талон в обособена за целта урна.

***Право на участие***

 Чл.2. (1) Право на участие в играта има всяко физическо или юридическо лице, което към датата на провеждане на томболата за разпределение на наградния фонд има сключен индивидуален договор с Булсатком ЕАД за ползване на предлаганите от последния електронни съобщителни услуги, без значение кога е сключени договорът и при какви условия, което лице не е в нарушение на договорните си задължения и не е спирало по своя вола ползването на предлаганите услуги от Организатора.

(2) Лица, ненавършили 18 години, както и лица, съдружници или акционери, лица,  работещи по трудово правоотношение при Организатора, както и лице, заето в дейност по администрирането или осигуряването на Лотарията по какъвто и да било начин, както и членове на техните семейства, нямат право да участват в Лотарията.

***Награден фонд***

 Чл.3. (1) Организаторът осигурява наградния фонд за играта, чиито бюджет е 1983 (хиляда деветстотин осемдесет и три\_) лева с ДДС, който се състои от:

1. един (1) брой телевизор SAMSUNG UE-32J4000;

2. три (3) броя мобилни телефони VONINO Zun XS;

3. десет (10) броя единогодишни абонаметни такси за телевизионни канали Action+, Comedy+, Cinema+, Sport+ за един (1) брой основен приемник.

(2) С оглед на характера на наградите по т. 3 по – горе, а именно, че се явяват допълнителни платени телевизионни канали към предлагатана основна услуга на Булсатком достъп до цифрова телевизия до дома, за да се получи така обявената награда е необходимо кумулативно да са налице следните предпоставки: i) наличието на изградена телекомуникационна инфраструктура до потребителя, ii) налично HD или IPTV оборудване у спечелилия Участник, предоставено от Организатора, iii) ползване към датата на получаване на наградатата на услугата цифрова телезвизя до дома на минимум Стартов абонаментен план. В случай че посочените условия по –горе не са налице у изтегления печеливш Участник, Огранизаторът ще предостави на същия заместваща нарагра, изразяваща се в предоставянето на остъпка в размер на 100 лв. с ДДС. от годишната така, от ползваните от спечелилия Участник услуги на Огранизатора. Заместващата награда се получава ежемесечно до изчерпване на размера на предоставенаат остъпка

(3) Тегленето за печелившите талони за разпределение на наградния фонд се извършва на 10.11.2017 г. в Бизнес център „Свобода”.

***Правила и ред за провеждане на томболата за разпределяне на наградните фондове***

 Чл.4. (1) Разпределянето на Наградните фондове се осъществява чрез провеждане на жребии. Жребиите се извършва чрез изтегляне от талоните, пуснати в урната на Бизнес център „Свобода” на Огранизатора. Тегленето се извършва в Бизнес център „Свобода” в присъствието на нотариус или адвокат.

(2) На датата на теглене на печелившите участници, посочена в чл.3, ал.3, участват всички валидни талони за участие, които са правилно и коректно попълнени и пустани в съответната урна.

(3) Разпределянето на наградите става в следната последователност: първо се теглят талоните за участие, които печелят награда достъп до посочените в чл.3, ал.1, т. 3 телевизионни канали, след това талоните, които печелят мобилин телефони и накрая се тегли наградата телевизор.

(4) Организаторът обявява имената на Участниците с изтеглени печеливши талони на своята интернет страница и в електронни медии, избрани от него, в срок до 3 (три) дни от провеждането на съответния жребий.

(5) Организаторът в срок 5 (пет) работни дни от провеждането на съответния жребий за разпределяне на наградите уведомява печелившия Участник на наличните в билинг системата и посочени от Участника в талона за участие номер на мобилен телефон и/или електронна поща, ако има такава.

Чл.5. (1) В случай че един или повече от печелившите Участници е i) нарушил, което и да било правило от тези Общи условия при заявяването на участие или през Срока на играта или ii) в случай на невъзможност Организаторът да се свърже с Участник с изтеглен печеливш талон за участие заради несъществуващ, несъответстващ, непълен или неточен телефонен номер (след направени три (3) опита за свързване в рамките на пет (5) дни от изтеглянето), недействителна електронна поща, iii) както и ако Участникът с изтеглен печеливш талон не потърси наградата си в сроковете и по начините, описани в тези Общи условия и изпратени му на електронната поща или съобщени му по телефона или iv) се откаже от получената награда, или v) няма право да получи тази награда, то този Участник губи правото си да получи наградата.

(2) Участник с изтеглен печеливш талон за участие има право писмено да се откаже от получаването на наградата в срока за получаването й, както е посочен в изпратеното му електронно съобщение на посочената от него електронна поща или му е съобщен по телефона. Писменото изявление се изпраща по електронна поща до електронната поща, от която Участникът е бил уведомен, че получава награда или се предоставя в търговския център на Организатора, където е изтеглен печелившия талон.

(3) В случай на отказ от ползване на награда след нейното приемане, наградата остава собственост на Организатора.

(4) Независимо от всичко посочено по-горе, с изтичането на срок от 45 (четиридесет и пет) дни от обявяването на имената на Участниците с изтеглени печеливши талони правото да се получи наградата се погасява и последната остава собственост на Организатора.

***Получаване на наградата***

Чл.6. (1) Участникът с изтеглени печеливши талон е длъжен да се яви на указаните му в телефонния разговор с представител на Организатора и/или в електронното писмо, изпратено на посочената от него електронна поща, дата, час и място за получаване на наградата. При неявяване или неявяване в сроковете, посочени в уведомлението, правото да се получи наградата се погасява.

(2) Наградата се получава лично от лицето или от изрично упълномощен с нотариално заверено пълномощно представител.

(3) За приемането на наградата изтегленият Участник е длъжен да представи следните документи: валидна лична карта и документи, доказващи извършването на плащанията на абонаментните такси за ползваниет от последния услуги на Булсатком. С оглед избягване на съмнение, предоставянето на документ за платена последна дължима абонаментна такса се счита достатъчен, като Организаторът прави справа за другите плащания в своята система. Предоставянето на наградите се удостоверява с приемо-предавателен протокол.

(4) Предметните награди се предават на печелившия Участник в дена на получаване на наградата.

Чл.7. Организаторът не отговаря:

1.  За  невъзможност да се предостави или ползва наградата по причина на непреодолима сила като, но неограничаващо се до граждански безредици, война или военни действия, национални и мести бедствия, съответни актове или наказания от страна на правителство или други компетентен орган, тежки климатични условия, земетресения и други природни бедствия, технически проблеми на излъчването, включително повреда на предавателните съоръжения, прекъсване и/или недостиг на електричество, спиране и/или прекъсване на интернет, стачни действия, грипни епидемии и др.;

2. За вреди причинени при ползването на наградата.

3. За дефекти, неизправност и каквото и да било друго по предоставените предметни награди като не поема каквато и да е гаранция, свързана с тези награди. Рекламации се предявяват към производителя или дистрибутора на конкретната награда, съгласно действащото законодателство на Република България.

Чл.8. Предметните награди не могат да бъдат разменяни за паричната им или каквато и да е друга равностойност.

***Приемане на условията***

Чл.9. С попълването на хартиения регистрационен талон съответното лице се съгласява с настоящите общи условия и ги приема и изразява желание за участие в томболата за разпределение на наградния фонд, доколкото отговаря на посочените в настоящите общи условия критерии.

Чл.10. Участието в играта ***е безвъзмездно***. Това означава, че участието в жребия за разпределяне на наградите не е обвързано с направата на изрична покупка или с даването от страна на Участника на залог или друга материална ценност. Представянето на документите по чл.6, ал.3 цели да установи наличието на валидно условие по чл.2, ал.1 и не следва да се тълкува като представяне на залог или друга материална ценност с цел участие в играта.

***Събирана информация***

 Чл.11. (1)  Със заявяването на желание за участие в играта Участниците дават изричното си съгласие данните, посочени по-долу, да се ползват по начините, описани в тези Общи условия:

***1. Име, Презиме и Фамилия***

***2. Номер на мобилен телефон;***

***3. Актуална електронна поща.***

(2) Даване на съгласие за ползване на посочените в предходните алинеи данни е задължително, ако участник не предостави част от посочената информация, то той не може да участва в играта и в последващите жребии за разпределения на наградните фондове.

(3) Организаторът събира посочените данни за целите на играта, така и за целите, посочени по-долу.

(4) Участниците в Играта, които са спечелили награда, се съгласяват имената им, включително и техни снимки, аудиовизуални записи да бъдат обявени и представяни в електронни и/или печатни медии, както и чрез собствени канали на Организатора.

Чл.12.  (1) Със заявяването на желание за участие в играта Участникът дава своето изрично съгласие Организаторът да има правото да обработва предоставените му данни и след края на играта, включително и чрез разкриването им на трето лице, за целите на директния маркетинг на Организатора и/или на третото лице, на което се разкриват данните**.**

(2) Категорията лица, на които Организаторът ще предоставя достъп до данните са търговци, държавни органи, нестопански организации.

Чл.13. (1) Участникът има право да възрази срещу обработването на предоставените от него данни за целите на директния маркетинг и след приключване на играта, както и срещу разкриването им на трети лица, също за целите на директния маркетинг. Това право на Участника не е ограничено във времето.

(2) Възражението участникът може да направи като изпрати писмо на следните адреси: гр. София, р-н Младост, ул. Магнаурска школа, No 15, ЗИТ, втори корпус, ет.4.

Чл.14. (1) Предоставените лични данни ще се третират със съответната конфиденциалност и защита и ще бъдат използвани единствено за целите на настоящата Игра и посоченото в тези Общи условия.

(2) Личните данни се обработват от Организатора в качеството му на регистриран администратор на лични данни и в съответствие с разпоредбите на Закона за защита на личните данни и подзаконовите актове към него. Организаторът е регистриран в Регистъра на Администраторите на лични данни с идентификационен номер 18399.

(3) Упражняването на правата за достъп, коригиране, заличаване или блокиране на данните, предвидени в Закона за защита на личните данни, става чрез писмено заявление, подписано и датирано, изпратено на пощенския адрес на Организатора, който е: гр. София, р-н Младост, ул. Магнаурска школа No 15, ЗИТ, втори корпус, ет.4.

Чл.15. Участникът се индивидуализира в играта посредством данните му в Билинг системата на Организатора.

***Права и задължения***

Чл.16. Участникът в играта е длъжен:

1. да спазва Общите условия на играта;

2. да не предоставя свои лични данни на други участници в играта, както и да не използва личните данни на други лица без тяхно съгласие;

3. да спазва повелителните норми на закона и на добрите нрави;

4. да заплати всички данъци и такси, ако такива се дължат, във връзка с получената награда;

5. да проверява страницата на Организатора дали не е сред печелившите участници и да изпълнява точно указанията на Организатора за получаване на наградата.

 Чл. 17. (1) Участник има право да се откаже от спечелена награда съобразно условията, посочени по-горе.

(2) Участникът в играта има право на безлатен достъп до предоставените от него данни, които се обработват от Организатора и които се отнасят до него, както и правото да иска коригиране на така събраните данни.

Чл.18. (1) Организаторът определя правилата на Играта едностранно и има право да ги изменя и допълва по своя преценка, когато и както намери за необходимо.

(2) Организаторът е длъжен да обяви измененията и допълненията в Общите условия.

(3) Изменението и допълнението се обявява на интернет страницата на Организатора www.bulsat.com.

(4) Действието на изменението има сила от момента на публикуването му на уеб страницата на Организатора.

Чл.19. Организаторът има право по всяко време да преустанови реализацията на Играта, както и да прекрати временно или постоянно участието на Участник в нея, ако същият не спазва установените правила.

Чл.20. Всеки потенциален спор между Организатора на играта и участници в същата се решава по взаимно съгласие, а при невъзможност за постигане на такава, спорът се решава от компетентния съд в Република България съобразно действащото законодателство.

Чл.21. За неуредените в настоящите Общи правила на Играта случаи се прилагат разпоредбите на действащото законодателство на Република България.

***Тези общи условия са приети и влизат в сила от 01.10.2017 г. и са достъпни на интернет страницата на Организатора (***[***www.bulsat.com***](http://www.bulsat.com)***) и в БЦ „Свобода” .***